Hans Petter Baarli og broren Bjørn Terje Baarli etablerte Skedsmokorset-bandet Riff Raff i 1981. Hans Petter kom fra punkbandet Slips fra Jessheim. Riff Raff spilte inn et album, som aldri ble utgitt, men de opptrådte på NRK TV i programmet Zikk Zakk i 1983 med sangene «Juventas» og «Absent Minded». Riff Raff hadde Anders Kronberg på vokal og Bjørn Petter Parborg på bass. Bandet ble oppløst i 1984.